b'\n_START_ARTICLE_\nOrehovlje, Miren - Kostanjevica\n_START_SECTION_\nZgodovina\n_START_PARAGRAPH_\nOrehovlje se v dokumentih prvi\xc4\x8d omenjajo leta 1398 z imenom "Orechelach". Sprva so Orehovlje spadale v \xc5\xa0empetersko \xc5\xbeupnijo, tamkaj\xc5\xa1ni mlin pa je bil v lasti Jezuitov. Cerkev sv. Avgu\xc5\xa1tina v Orehovljah je prvi\xc4\x8d omenjena leta 1569. _NEWLINE_V vasi sta se nahajali dve plemi\xc5\xa1ki stavbi, dvorec Obizzi iz 17. stoletja, ki v ve\xc4\x8dji meri \xc5\xa1e stoji in manj\xc5\xa1i stavbni kompleks dvorca Pober iz 18. stoletja. _NEWLINE_Sredi naselja stoji podru\xc5\xbenica Mirenske \xc5\xbeupnije cerkev sv. Avgu\xc5\xa1tina iz leta 1885. Na podro\xc4\x8dju dana\xc5\xa1njih Orehovelj pa so poleg cerkve sv. Avgu\xc5\xa1tina stale \xc5\xa1e podru\xc5\xbenica cerkev sv. Egidija in kapeli sv. Antona Padovanskega in sv. Silvestra. Do dana\xc5\xa1njih dni se nobena izmed njih ni ohranila._NEWLINE_Med 1. svetovno vojno so bile razdejane tudi Orehovlje._NEWLINE_Med bombardiranjem zavezni\xc5\xa1kih letal 18. marca 1944 so v Orehovljah umrli trije ljudje.\n_START_SECTION_\nPrazniki\n_START_PARAGRAPH_\nOrehovlje so znane po prazniku \'\'\xc5\xa1pargljev\'\' - belu\xc5\xa1ev, ki se odvija vsako leto junija v \xc5\xa1portnem parku Java v ju\xc5\xbenem predelu Orehovelj. Dogodek organizirata KS Orehovlje in Turisti\xc4\x8dno \xc5\xa1portno dru\xc5\xa1tvo Orehovlje._NEWLINE_Zadnjo nedeljo v avgustu je v Orehovljah praznik va\xc5\xa1kega zavetnika sv. Avgu\xc5\xa1tina.'